Miestne zastupiteľstvo Mestskej časti Bratislava - Dúbravka

U z n e s e n i a

č.   182 -  210

z   10. zasadnutia   Miestneho zastupiteľstva Mestskej časti Bratislava – Dúbravka

zo  dňa  15. apríla  2008

Miestne zastupiteľstvo Mestskej časti Bratislava - Dúbravka prerokovalo dňa 15.4. 2008 na svojom 10.  zasadnutí  tieto body programu :

1.	Informácia o plnení uznesení miestneho zastupiteľstva
       2.	 Situačná správa o činnosti okrskovej stanice Mestskej polície a Obvodného odd. 
	 PZ Dúbravka
3.   Návrh 2. úpravy rozpočtu mestskej časti na rok 2008
4.   Návrh pridelenia nenávratných dotácií na rok 2008 v oblasti športu a kultúry
5.   Správa o hospodárení za rok 2007 – Bytový podnik Dúbravka spol. s.r.o.- stiahnutý z rokovania
       6.	 Správa o hospodárení za rok 2007 – Dom kultúry Dúbravka – stiahnutý z rokovania
       7.	 Návrh na odpis pohľadávok z účtovnej evidencie DKD
       8.	 Informácia o navrhovanom zvýšení ceny tepla z tepelných zdrojov Dalkia, a.s.
	 k 1.4.2008
 9.	 Informácia o riešení statickej dopravy v Mestskej časti Bratislava – Dúbravka 
10.	 Návrh harmonogramu úloh na vypracovanie Koncepcie nakladania s pozemkami vo 
	 vlastníctve Mestskej časti Bratislava – Dúbravke a s pozemkami zverenými Hlavným
	 mestom SR Bratislava 
     11.	 Sadzobník nájomného nebytových priestorov  a pozemkov Mestskej časti Bratislava –
 	 Dúbravka
     12.	 Návrh na zatrávnenie a revitalizáciu detských ihrísk v M.č. Bratislava – Dúbravka
     13.	 Návrh na transformáciu MŠ Bazovského č. 6 dňom 1.7.2008
     14.	Návrh na rekonštrukciu OST na ZŠ Beňovského
    
     15.	Návrh VZN, ktorým sa mení Všeobecne záväzné nariadenie Mestskej časti Bratislava –
	Dúbravka č. 1/2004 o podmienkach poskytovania sociálnych služieb Mestskou časťou
	Bratislava - Dúbravka
     16.	Informácia o činnosti útvaru kontroly
     17.	Zásady odmeňovania poslancov miestneho zastupiteľstva a členov komisií –
	neposlancov  v Mestskej časti Bratislava - Dúbravka
     18.	Vyhodnotenie zimnej údržby – za január a február 2008
     19.	Návrh na odmenu hlavnej kontrolórke za I. štvrťrok 2008
     20.	Návrh na odmenu starostovi za I. štvrťrok 2008
     21.	Návrh na úpravu platu starostovi mestskej časti
     22.	Informácia o plnení uznesenia miestneho zastupiteľstva č. 51 b) zo 14.3.1995
23.	Návrh na prevod vlastníctva bytov a spoluvlastníckych podielov na zastavaných 
	pozemkoch
24.	Návrh na stanovenie individuálneho nájomného za pozemok na športové účely
	 nájomcovi Športový klub PROFI o.z.
25.	Návrh na odpredaj časti pozemku parc. č. 3175/90 na ul. Lysákova 4, nájomcovi 
	Športový klub PROFI o.z.
26.	Návrh na predaj časti pozemku v lokalite Hrubý breh – Krčace žiadateľovi 
	Ing. Františkovi Golianovi  
27.	Návrh na predĺženie prenájmu pozemku parc.č. 1839/1 k.ú. Dúbravka
28.	Návrh na odpustenie dlhu v sume 71 633,- Sk s príslušenstvom (žiadosť Milana Pravdu)
29.	Návrh na odpustenie poplatkov z omeškania vo výške 95 556,- Sk (Lýdia Biháriová)
30.	Návrh na zverenie miestnej kontrolórke prešetriť sťažnosť proti činnosti prednostky 
	Miestneho úradu mestskej časti Bratislava – Dúbravka – stiahnutý z rokovania
31.	Poslanecké dni – pripomienky, sťažnosti a námety
32.	Interpelácie
     33.   Rôzne

Miestne zastupiteľstvo zvolilo :                                                                                     

navrhovateľov uznesení  poslancov	 :  Eva Jandošová
                                                               Ing. Albert Liptovský   

overovateľov uznesení   poslancov   :    Milan Hlinka
                                                                 Ing. arch. Jelena Hudcovská

a prijala tieto uznesenia :

k bodu č. 1 : Informácia o plnení uznesení MR

Uznesenie  MZ  č. 182/2008

Miestne zastupiteľstvo 
berie na vedomie 
Informáciu o plnení uznesení 6., 8. a 9. rokovania miestneho zastupiteľstva. 

k bodu č. 2 : Situačná správa o činnosti okrskovej stanice  Mestskej  polície a Obvodného oddelenia Policajného zboru Bratislava- Dúbravka

                                         Uznesenie MZ  č. 183 /2008
Miestne zastupiteľstvo
berie na vedomie
situačnú správu o činnosti okrskovej stanice MsP Bratislava  Dúbravka za mesiac február a marec 2008 .

k bodu č. 3 : Návrh 2. úpravy rozpočtu mestskej časti na rok 2008

Uznesenie  MZ  č. 184/2008
 
Miestne zastupiteľstvo
schvaľuje
2. úpravu rozpočtu na rok 2008 

Príjmy celkom   –  zvýšenie o 3 466 tis. Sk t.j. z 236 927 tis. Sk na 240 393 tis. Sk		
Výdavky celkom – zvýšenie o 3 466 tis. Sk t.j. z 236 927 tis. Sk na 240 393 tis. Sk
	
Návrh 2. úpravy rozpočtu na rok 2008 je nasledovný:

A. Úprava bežných príjmov – zvýšenie o 3 466 tis. Sk, z toho:
.    - rozpočtová položka 212 003 Prijaté platby za obecné byty – zvýšenie o 528 tis. Sk
     - rozpočtová položka 221 004 Správne poplatky za stavebnú činnosť - zvýšenie o 300 tis. Sk
     - rozpočtová položka 312 007 Transfer zo ŠR pre ZŠ na bežné výdavky /normatív/ - zvýšenie  
       o 2 638 tis. Sk

B. Úprava bežných výdavkov – celkové zvýšenie o 3 466 tis. Sk, z toho:
     - rozpočtová položka 610 – mzdy zvýšenie o 				1 113 tis. Sk
     - rozpočtová položka 620 – poistné do poisťovní zvýšenie o			   392 tis. Sk
     - rozpočtová položka 633 – materiál zvýšenie o 				   520 tis. Sk
     - rozpočtová položka 634 – dopravné zvýšenie o				     60 tis. Sk
     - rozpočtová položka 637 - služby zvýšenie o				   818 tis. Sk
     - rozpočtová položka 640 - bežné transfery zvýšenie o   			   563 tis. Sk

C. Rozpočet normatívnych finančných prostriedkov ZŠ na tok 2008 vo výške 62 638 tis. Sk, z toho:
     - ZŠ Beňovského			13 913 tis. Sk
     - ZŠ Nejedlého			12 265 tis. Sk
     - ZŠ Pri kríži			17 944 tis. Sk
     - ZŠ Sokolíkova			18 516 tis. Sk

D. Úpravu záväzných ukazovateľov na rok 2008

k bodu č. 4 : Návrh na pridelenie nenávratných dotácií podľa VZN mestskej časti Bratislava – Dúbravka č. 1 zo dňa 17.5.2005 o poskytovaní dotácií

Uznesenie  MZ  č. 185/2008

Miestne zastupiteľstvo 
v súlade s VZN mestskej časti Bratislava-Dúbravka č. 1 zo dňa 17.5.2005 o poskytnutí dotácií 
schvaľuje
pridelenie nenávratných dotácií 

 vo  výške požadovanej  žiadateľmi
    pre:
    Školský športový klub Bilíkova - žiadosť o dotáciu vo výške 			100 000,- Sk
    Športový hokejový klub KŠK Bratislava - žiadosť o dotáciu vo výške		200 000,- Sk
    Futbalový klub Dúbravka - žiadosť o dotáciu vo výške 				200 000,- Sk
    Detský folklórny súbor Klnka - žiadosť o dotáciu vo výške			200 000,- Sk
    Súkromná ZUŠ ALKANA - žiadosť o dotáciu vo výške 				100 000,- Sk
    Spolu											800 000,- Sk

k bodu č. 5 : Správa o hospodárení Bytového podniku Dúbravka s.r.o. k 31.12.2007

- materiál stiahnutý z rokovania

k bodu č. 6 : Rozbor činnosti a hospodárenia Domu kultúry Dúbravka k 31.12.2007

- materiál stiahnutý z rokovania

k bodu č. 7 : Návrh na odpis pohľadávok z účtovnej evidencie DKD

Uznesenie MZ č. 186/2008

Miestne zastupiteľstvo
schvaľuje
odpis nevymožiteľných pohľadávok DKD za obdobie rokov 1994, 1995 a 2000 v celkovej sume 2 384 631,- Sk.

k bodu č. 8 : Informácia o navrhovanom zvyšovaní cien tepla z tepelných zdrojov Dalkia, a.s. k 1.4.2008

Uznesenie MZ č. 187/2008

Miestne zastupiteľstvo
A. berie na vedomie

 informáciu o navrhovanom zvyšovaní cien tepla z tepelných zdrojov Dalkia, a.s. k 1.4.2008.

B. konštatuje, že

1. schválená cena k 1.aprílu 2008 je neúmerne vysoká v porovnaní s druhým dodávateľom tepla pre Dúbravku BAT a.s.

2. navýšenie ceny k 1.aprílu 2008 bolo vykonané v predstihu v porovnaní s inými dodávateľmi tepla, keďže sa predpokladá pokles cien v priebehu roka 2008.

k bodu č. 9 : Informácia o riešení statickej dopravy v m.č. Bratislava - Dúbravka

Uznesenie  MZ  č. 188/2008

Miestne zastupiteľstvo
A. berie na vedomie
informáciu o riešení statickej dopravy v m.č. Bratislava – Dúbravka 
B. ukladá
prednostke miestneho úradu pripraviť návrh dopravného riešenia statickej aj dynamickej dopravy na Nejedlého ulici a predložiť ho v mesiaci  september 2008  na zasadnutie MZ. 

k bodu č. 10 : Návrh harmonogramu úloh na vypracovanie Koncepcie nakladania s pozemkami vo vlastníctve Mestskej časti Bratislava - Dúbravka a s pozemkami zverenými Hlavným mestom SR Bratislavou

Uznesenie  MZ  č. 189/2008

Miestne zastupiteľstvo
A. schvaľuje 
harmonogramu úloh na vypracovanie Koncepcie nakladania s pozemkami vo vlastníctve Mestskej časti Bratislava - Dúbravka a s pozemkami zverenými Hlavným mestom SR Bratislavou.

B. ukladá
prednostke miestneho úradu spracovať Koncepciu nakladania s pozemkami vo vlastníctve Mestskej časti Bratislava - Dúbravka a s pozemkami zverenými Hlavným mestom SR Bratislava a predložiť ju v mesiaci december 2008 na zasadnutie MZ.

k bodu č. 11 : Návrh  Sadzobníka nájomného nebytových priestorov a pozemkov v Mestskej časti Bratislava - Dúbravka

Uznesenie  MZ  č. 190/2008

Miestne zastupiteľstvo 
A. zrušuje
1.Sadzobník nájomného nebytových priestorov a pozemkov v mestskej časti  Bratislava – Dúbravka, schválený uznesením MZ č.402 zo dňa 5.4. 2005,

2. Sadzobník nájomného športových zariadení, učební, časti školských budov, pozemkov školských športových areálov a ostatných školských priestorov v základných a materských školách schválený uznesením MZ č.607 z 19.9.2006

B. schvaľuje
Sadzobník nájomného nebytových priestorov a pozemkov v Mestskej časti Bratislava –      Dúbravka.

k bodu č. 12 : Návrh na zatrávnenie a revitalizáciu detských ihrísk v M.č. Bratislava – Dúbravka
Uznesenie MZ č. 191/2008
Miestne zastupiteľstvo
A. schvaľuje
uvoľnenie čiastky 300 000,- Sk na  revitalizáciu pieskovísk a detských ihrísk v M.č. Bratislava – Dúbravka.
B. ukladá
prednostke miestneho úradu zorganizovať v Dúbravskom spravodajcovi a v Dúbravskej televízii anketu  týkajúcu sa zatrávnenia resp. zrušenia niektorých pieskovísk na území  M.č. Bratislava- Dúbravka.

k bodu č. 13 : Návrh transformácie materskej školy Bazovského 6 dňom 1.júla 2008 na vzdelávacie a sociálne zariadenie

Uznesenie MZ č. 192/2008

Miestne zastupiteľstvo
1. schvaľuje
a/    vyradenie MŠ Bazovského 6 zo siete školských zariadení dňom 30.6.2008

b/  prenájom budovy v školskom objekte na Bazovského 6, 841 01 Bratislava, vrátane školskej jedálne a kuchyne o výmere 861,03 m2 (okrem služobného bytu o výmere 60,60 m2 nachádzajúceho sa v tomto objekte) na dobu 30 rokov, t.j. od 1.9.2008 do 31.8.2038 z nájomným 250,- Sk/m2/rok.

c/   prenájom zastavanej plochy a nádvoria patriacemu k školskému objektu na Bazovského 6 v Bratislave, parc.č. 2952 o výmere 3054 m2 s nájomným 1,- Sk/m2/rok od 1.9.2008 do 31.8.2038.

2. ukladá
prednostke Miestneho úradu Mestskej časti Bratislava – Dúbravka : 

a/  zabezpečiť umiestnenie detí z MŠ Bazovského 6 podľa kapacitných možností do priľahlých MŠ podľa trvalého bydliska detí a kapacitných možností.	T : od 1.7.2008

b/    doriešiť pracovno – právne vzťahy so zamestnancami MŠ Bazovského 6
c/ rokovať s nájomcami priestorov na Ožvoldíkovej 15, resp. Galbavého 5 o predčasnom ukončení nájmu s možnosťou náhrady s tým súvisiacich nákladov pre nájomcu.

k bodu č. 14 : Návrh na rekonštrukciu odovzdávajúcej stanice tepla pre ZŠ Beňovského 

Uznesenie MZ č. 193/2008

Miestne zastupiteľstvo 
A. schvaľuje 

1.	návrh na rekonštrukciu odovzdávajúcej stanice tepla pre ZŠ Beňovského podľa predloženého materiálu zo zdrojov Bratislavská teplárenská akciová spoločnosť

2.	po doručení súhlasného stanoviska primátora hl. mesta SR  Bratislavy k odpredaju odovzdávajúcej stanice tepla pre ZŠ Beňovského,  jej odpredaj podľa odborného znaleckého posudku vo výške 176 326,-Sk bez DPH a zabezpečovanie jej realizácie v súlade s bodmi A./3 a B. tohto uznesenia.

   3.   zvýšenie finančnej dotácie pre ZŠ Beňovského z titulu zvýšenia prevádzkových 
         nákladov  na dodávku tepla a teplej vody z prostriedkov získaných za odpredaj OST 
         po ich  objektívnom zdôvodnení.

B. ukladá 

prednostke miestneho úradu, v termíne do septembra 2008 zabezpečiť projekt , dodávateľa a finančné prostriedky na rekonštrukciu sekundárnych rozvodov pre ZŠ Beňovského, v nadväznosti na  rekonštrukciu OST, ktorú bude realizovať Bratislavská teplárenská akciová spoločnosť.

C. súhlasí
 
v prípade negatívneho stanoviska  primátora hl. mesta SR Bratislavy zabezpečovať rekonštrukciu OST pre ZŠ Beňovského z prostriedkov a v réžii mestskej časti Bratislava Dúbravka (projekt, dodávateľa , finančné prostriedky) podľa bodu :

a)	rekonštrukciu zabezpečiť len pre dodávky tepla a teplej vody pre objekt ZŠ 
Beňovského, (PSA si musí zabezpečiť vlastný zdroj)

respektíve :

b)	rekonštrukciu zabezpečiť komplexne aj pre objekt PSA Bullova ktorej zriaďovateľom je Bratislavský samosprávny kraj, z následným  vymáhaním  alikvotného podielu finančných prostriedkov na jej realizáciu.

k bodu č. 15 : Návrh  VZN, ktorým sa mení VZN č. 1/2004 o podmienkach poskytovania sociálnych služieb Mestskou časťou Bratislava – Dúbravka

Uznesenie MZ č. 194/2008

Miestne zastupiteľstvo
schvaľuje 
Všeobecne záväzné nariadenie mestskej časti Bratislava – Dúbravka, ktorým sa mení Všeobecne záväzné nariadenie Mestskej časti Bratislava – Dúbravka č. 1/2004 o podmienkach poskytovania sociálnych služieb Mestskou časťou Bratislava – Dúbravka, zo dňa 16. marca 2004.

k bodu č. 16 : Informácia o činnosti útvaru kontroly

Uznesenie MZ č. 195/2008

-  k  bodu  I./   Správa   z   kontroly  -  Školský  klub  detí  pri  ZŠ  Sokolíkova   

Miestne  zastupiteľstvo
a/   berie  na  vedomie  
                                                                               
b/   schvaľuje  opatrenia  na  odstránenie  nedostatkov:
-	Rozdiel  vo  výške  42.500,-Sk  zdokumentovať,  príp.  vysporiadať                                                                                             
-	Prijať  účinné  opatrenia   pre  včasné  uhrádzanie   poplatkov  za  pobyt  detí  v ŠKD

                                                                                                       T:   do  30. 6. 2008
                                                                                                              Z:    PaedDr. Mazúrová

- k bodu  II./  Správa  z kontroly „oprávnenosti vykázaných platieb Vitálnemu životu“

Miestne  zastupiteľstvo
a/   berie na vedomie                                                                            

k bodu č. 17 : Zásady odmeňovania poslancov MZ a členov komisií neposlancov v Mestskej časti Bratislava - Dúbravka

Uznesenie MZ č. 196/2008

Miestne zastupiteľstvo
schvaľuje 
              Prílohu č. 1 k Zásadám odmeňovania poslancov MZ a členov komisií – neposlancov v Mestskej časti Bratislava – Dúbravka, schválených uznesením MZ číslo zo dňa 19. februára 2008. 

k bodu č. 18 : Vyhodnotenie zimnej údržby za január a február 2008

Uznesenie  MZ  č. 197/2008

Miestne zastupiteľstvo
berie na vedomie
vyhodnotenie zimnej údržby za január a február 2008

k bodu č. 19 : Návrh na úpravu platu hlavnej kontrolórke Mestskej časti Bratislava – Dúbravka a návrh na vyplatenie odmeny na I. štvrťrok 2008

Uznesenie MZ č. 198/2008

Miestne zastupiteľstvo
A. berie na vedomie
úpravu platu Ing. Ružene Záthureckej,  hlavnej kontrolórke Mestskej časti Bratislava – Dúbravka na 45.200,- Sk. dňom 1.marca 2008.

B. schvaľuje
odmenu za I. štvrťrok 2008 Ing. Ružene Záthureckej, hlavnej kontrolórke Mestskej časti Bratislava – Dúbravka vo výške 30% z priznaného platu za 3 mesiace I. štvrťroku 2008.

k bodu č. 20 : Návrh na odmenu za I. štvrťrok 2008 starostovi Mestskej časti Bratislava - Dúbravka

Uznesenie MZ č. 199/2008

Miestne zastupiteľstvo
schvaľuje
Ing. Jánovi Sandtnerovi, starostovi Mestskej časti Bratislava – Dúbravka odmenu za               I. štvrťrok 2008 vo výške 50% zo súčtu platov za obdobie I. štvrťroka 2008.

k bodu č. 21 : Návrh na stanovenie platu starostovi M.č. Bratislava – Dúbravka

Uznesenie MZ č. 200/2008

Miestne zastupiteľstvo
schvaľuje
plat starostovi Mestskej časti Bratislava – Dúbravka v zmysle zákona č. 253/1994 Z.z. v znení neskorších predpisov vo výške 81.500,- Sk s termínom od 1.3.2008.

k bodu č. 22 : Informácia o plnení uznesenia Miestneho zastupiteľstva č. 51 b) zo 14.3.1995

Uznesenie MZ č. 201/2008

Miestne zastupiteľstvo 
A. berie na vedomie 
informáciu o plnení uznesenia Miestneho zastupiteľstva Mestskej časti Bratislava - Dúbravka č. 51 b) zo 14.3.1995 o pridelených bytoch od 1.3.2007 do 31.3.2008.

B. žiada
starostu mestskej časti, aby vzhľadom na trvalú platnosť uznesenia MZ č. 51b)  z 14.3. 1995, zabezpečil doplnenie informácie o pridelených bytoch (vrátane služobných) za uplynulé obdobie od 1.1.2007 do 29.2.2008 a jej predloženie na miestne zastupiteľstvo konané v mesiaci jún 2008

k bodu č. 23 : Návrh na schválenie prevodov vlastníctva obecných bytov a spoluvlastníckych podielov na zastavaných pozemkoch

Uznesenie MZ č. 202/2008

Miestne zastupiteľstvo
schvaľuje
A. prevody vlastníctva obecných bytov spoluvlastníckych podielov na zastavaných pozemkoch podľa  nasledovného zoznamu nájomcov bytov : 

1.Kubica Ivan, Bujnákova 15/8,
2.Šmahel Ivan a Marianna, Drobného 16/33,
3.Ivánek Jozef a Gabriela, Galbavého 3/6,
4.Vagundová Oľga, Beňovského 8/32,
5.Urbanovský Martin a Jarmil, Kpt. Rašu 27/2,
6.Bystrická Mária, Nejedlého 11/8,
7.Mokrý Milan, Hanulova 5/4.

B. prevod vlastníctva spoluvlastníckeho podielu na zastavaných pozemkoch patriacich k bytu   
č. 3 na Bílikovej 11, odpredaného podľa zákona č. 52/1966 Zb.

1. Marte Bartalskej.

k bodu č. 24 : Návrh na stanovenie individuálneho nájomného na pozemok na športové účely nájomcovi Športový klub PROFI o.z.

Uznesenie  MR  č. 203/2008

Miestne zastupiteľstvo
stanovuje
nájomcovi Športový klub PROFI o.z.  individuálne nájomné za pozemok parc.č.3175/90, 3175/89, zastavané plochy, v nájme vo výmere 4059 m2 , v lokalite Lysákova-Dražická,  k.ú. Dúbravka, na športové účely (tenisové centrum: kurty, šatne, sklady) podľa položky II.bod 8) Sadzobníka nájomného nebytových priestorov a pozemkov v Mestskej časti Bratislava-Dúbravka, platného od 1.5.2005, a podľa Zmluvy č.215/1998 v znení Dodatku č.6/2003, takto: 
- 5 Sk/m2/rok za obdobie od 1.1.2007 do 31.12.2007 ( t.j. 20 295 Sk za plochu spolu 4059 m2)
- 8 Sk/m2/rok  od 1.1.2008, za predmet nájmu.

k bodu č. 25 : Návrh na predaj časti parc.č. 3175/90 na ul. Lysákova nájomcovi ŠK PROFI o.z.
       
Uznesenie  MZ č. 204/2008

Miestne zastupiteľstvo
schvaľuje
nájomcovi Športový klub PROFI o.z. predaj pozemku p.č. 3175/90 – časti o výmere 928 m2, zastavané plochy, k.ú. Dúbravka (LV č. 1), na stavebný zámer novej budovy šatní a moderných zariadení Teniscentra na ul. Lysákova, podporujúcich športové činnosti školského kombinovaného areálu športov na ul. Bílikova, a to za kúpnu cenu 3 000 Sk/m2.

k bodu č. 26 : Návrh na predaj časti pozemku v lokalite Hrubý breh – Krčace žiadateľovi Ing. Františkovi Golianovi

Uznesenie MZ č. 205/2008

Miestne zastupiteľstvo
schvaľuje
predaj pozemku parc. č. 2401/112 – časti o výmere 181 m2, orná pôda, k.ú. Dúbravka, LV č. 847, v lokalite Hrubý breh – Krčace, žiadateľovi Ing. F. Golianovi za účelom pričlenenia (scelenia) k záhrade na parc. č. 2401/261 v jeho vlastníctve, za kúpnu cenu dohodou 2.500,- Sk/m2.

k bodu č. 27 : Návrh na predĺženie prenájmu pozemku parc. č. 1839/1 k.ú. Dúbravka

Uznesenie MZ č. 206/2008

Miestne zastupiteľstvo
A. schvaľuje
predĺženie prenájmu pozemku parc. č. 1839/1 k.ú. Dúbravka o výmere 612 m2 na dobu 1 rok  so spätnou platnosťou od 1.1.2008 na záhradkárske a rekreačné účely za nájomné 8,- Sk/m2/rok podľa Sadzobníka nájomného nebytových priestorov a pozemkov v Mestskej časti Bratislava – Dúbravka p. Petrovi Rakúsovi.

B. ukladá
prednostke miestneho úradu zabezpečiť vypracovanie právnej analýzy tohto prípadu s návrhom na riešenie ,osobitne so zreteľom doriešenia „čiernej“ stavby rodinného domu na predmetnom pozemku a súvisiaceho vysporiadania celého pozemku (t.j. pod stavbou i priľahlého pozemku) a predložiť návrh na riešenie na zasadnutie MZ konaného v septembri 2008.

k bodu č. 28 :	Návrh na odpustenie dlhu v sume 71 633,- Sk s príslušenstvom

Uznesenie  MZ  č. 207/2008

Miestne zastupiteľstvo 
odpúšťa 
p. Milanovi Pravdovi, Považanova 4, Bratislava 42 dlh v sume 71 633,- Sk s príslušenstvom, ktorý mu vznikol zo zmluvy č.29/2004 v znení Dodatku č.1/2005 o prenájme pozemku č. 2971  k ú.  Dúbravka.

k bodu č. 29 : Návrh na odpustenie dlhu v sume 95 556,- Sk s príslušenstvom

Uznesenie  MZ  č. 208/2008

Miestne zastupiteľstvo
              schvaľuje
	odpustenie dlhu – poplatkov z omeškania v celkovej sume 95 556,- Sk žiadateľke Lýdii Biháriovej, Homolova 45, 841 02 Bratislava, ktorý jej vznikol za neplatenie nájomného a úhrady za plnenia poskytované s užívaním bytu.

k bodu č. 30 : Návrh na zverenie miestnej kontrolórke prešetriť sťažnosť proti činnosti prednostky Miestneho úradu Mestskej časti Bratislava – Dúbravka

- materiál stiahnutý z rokovania

k bodu č. 31 : Poslanecké dni – sťažnosti, pripomienky a námety občanov

Uznesenie MZ č. 209/2008

Miestne zastupiteľstvo
berie na vedomie
informáciu o vybavení sťažností, pripomienok a námetov občanov z Poslaneckých dní bez pripomienok

k bodu č. 32 : Interpelácie

Neboli prijaté žiadne uznesenia.

k bodu č. 33 : Rôzne

Uznesenie MZ č. 210/2008

Miestne zastupiteľstvo
schvaľuje
starostovi mestskej časti Bratislava- Dúbravka  zahraničnú služobnú cestu do Chorvátska v termíne 18.- 20. apríl 2008

Alena Tobiašová                                                                               Ing. Ján Sandtner
     prednostka                                                                                               starosta 

Overovatelia:      :    Milan Hlinka

                                  Ing. arch. Jelena  Hudcovská